**Admiral Hipper-klassen** var en gruppe av fem tungkryssere bygd av Nazi-Tyskland i midten av 1930-årene. Klassen bestod av navneskipet «Admiral Hipper», «Blücher», «Prinz Eugen», «Seydlitz», og «Lützow». Bare de tre første skipene i klassen var fullført i tide til å bli brukt i kamphandlinger under andre verdenskrig. Arbeidet på «Seydlitz» stoppet da skipet var omtrent 95% ferdig, og det ble bestemt at hun skulle omgjøres til hangarskip - noe som heller ikke ble fullført. «Lützow» ble solgt i uferdig stand til Sovjetunionen i 1940.

«Admiral Hipper» og «Blücher» tok begge del i *Weserübung-Nord* - invasjonen av Norge - i april 1940. «Blücher» ble senket under slaget ved Oscarsborg festning, mens «Admiral Hipper» ledet angrepet på Trondheim. Etter invasjonen utførte «Admiral Hipper» angrep på den allierte handelstrafikken i Atlanterhavet. I 1942 ble skipet sent til Nord-Norge for å angripe de arktiske konvoiene, noe som kulminerte i slaget i Barentshavet i desember 1942. I slaget ble skipet skadet av britiske kryssere. «Prinz Eugen» ble brukt i kamphandlinger for første gang under Operasjon Rheinübung med slagskipet «Bismarck». Skipet ankom igjen Tyskland under Operasjon Cerberus, før hun igjen dro til Norge. Etter å ha blitt torpedert av en britisk ubåt vendte skipet nok en gang hjem til Tyskland for reparasjoner. Skipet ble tatt ut av tjeneste tidlig i 1943, ble delvis reparert og satt inn i tjeneste igjen innen høsten 1944 for flyktningtransport i 1945. Bare «Prinz Eugen» fortsatte å være i full tjeneste, og forble i Østersjøen frem til krigens slutt.

«Admiral Hipper» ble senket med vilje i Kiel i mai 1945. Dermed var «Prinz Eugen» det eneste skipet som overlevde krigen. Skipet ble gitt til den amerikanske marinen, som brukte skipet under atomprøvesprengninger i 1946. «Seydlitz» ble tauet til Königsberg og senket før ankomsten av Den røde armé, så de ikke kunne ta skipet. Etter krigen ble «Seydlitz» hevet og skrotet. «Lützow», nå med navn «Petropavlovsk», var uferdig under den tyske invasjonen av Sovjetunionen. Skipet ble brukt som artilleristøtte til hun ble senket i september 1941. Skipet ble igjen hevet et år senere og reparert nok til å kunne delta i å bryte beleiringen av Leningrad i 1944. «Lützow» ble brukt for sekundære formål fram til 50-tallet da hun ble demontert.

Tjenestehistorie
----------------

| Skip | Verft | Navnebror | Kjøllagt | Sjøsatt | Tjeneste | Skjebne |
| --- | --- | --- | --- | --- | --- | --- |
| «Admiral Hipper» | Blohm & Voss, Hamburg | *Admiral* Franz Ritter von Hipper | 6. juli 1935 | 6. februar 1937 | 29. april 1939 | Senket med vilje etter luftangrep, 3. mai 1945Hevet for skroting ved Kiel |
| «Blücher» | Deutsche Werke, Kiel | *Generalfeldmarschall* Gebhard Leberecht von Blücher, Fürst von Wahlstatt | 15. august 1936 | 8. juni 1937 | 20. september 1939 | Senket under slaget ved Oscarsborg festning, 9. april 1940 |
| «Prinz Eugen» | Friedrich Krupp Germaniawerft, Kiel | Eugen Franz, Prinz von Savoyen-Carignan | 23. april 1936 | 22. august 1938 | 1. august 1940 | Senket etter atomprøvesprenginger i Stillehavet, 22. desember 1946 |
| «Seydlitz» | Deutsche Schiff- und Maschinenbau, Bremen | *General* Friedrich Wilhelm Freiherr von Seydlitz | 29. desember 1936 | 19. januar 1939 | N/A | Senket med vilje den 29. januar 1945 |
| «Lützow» | Deutsche Schiff- und Maschinenbau, Bremen | *Generalleutnant* Ludwig Adolf Wilhelm Freiherr von Lützow | 2. august 1937 | 1. juli 1939 | N/A | Solgt til Den sovjetiske marine og omdøpt *«Petropavlovsk»* den 11. februar 1940 |

### *Admiral Hipper*

Utdypende artikkel: «Admiral Hipper»

### *Blücher*

*«Blücher»* under treningstokt

Utdypende artikkel: «Blücher»

### *«Prinz Eugen»*

Utdypende artikkel: «Prinz Eugen»

*«Prinz Eugen»* på vei gjennom Panamakanalen med destinasjon atomprøvesprengingene Operation Crossroads i 1946
### *«Seydlitz»*

Utdypende artikkel: «Seydlitz»

Rekognoseringsbilde av *«Seydlitz»* i mars 1942, før ombygningsarbeidet begynte.
### *«Lützow»*

Utdypende artikkel: «Lützow» (1939)

Referanser
----------

1. ↑  KBismarck Besøkt 27. mars 2015
2. 1 2  German-navy.de Besøkt 27. mars 2015

| * v
* d
* r
Admiral Hipper-klassen |
| --- |
| «Admiral Hipper» **·** «Blücher» **·** «Prinz Eugen» **·** «Seydlitz» **·** «Lützow» |


|  |  |
| --- | --- |
| Oppslagsverk/autoritetsdata | GND **·** LCCN
 |

Portal: Andre verdenskrig